ming030890/wiki-yue-high-quality huggingface dataset:
楚留香

楚留香（俾人叫做盜帥、香帥）係古龍小說裏頭嘅角色，輕功了得，為人「足智多謀」（計仔多），專係「劫富濟貧」（偷有錢佬啲錢去幫窮人），多次破解難搞嘅陰謀。處處留情（四圍媾女）。楚留香嘅古仔改編過做電視劇、播音劇、電影。同比較多人識有鄭少秋、狄龍喺二十世紀七、八十年代嘅戲扮過楚留香。

1970年代
1977年，香港邵氏公司，《楚留香》，楚原導演，倪匡編劇，狄龍飾楚留香，凌雲飾一點紅，岳華飾無花，李菁飾黑珍珠，貝蒂飾水母陰姬，苗可秀飾宮南燕，田青飾南宮靈。
1978年，香港邵氏公司，《楚留香之二蝙蝠傳奇》，楚原編導，狄龍飾楚留香，凌雲飾一點紅，爾冬陞飾原隨雲，王萊飾枯梅大師，劉永飾原隨風，余安安飾金靈芝，岳華飾李玉函。
1979年，台灣東海影業公司，《折劍傳奇》，歐陽俊導演，古龍編劇，田鵬飾胡鐵花/即楚留香，楊鈞鈞飾張潔潔，凌雲飾震天，楊惠珊飾艾青，龍君兒飾艾紅。
1982年，香港邵氏公司，《楚留香之幽靈山莊》，楚原編導，狄龍飾楚留香。

1980年代
1980年，台灣寶龍電影公司，《楚留香傳奇》，古龍、林鷹聯合導演，劉德凱、歸亞蕾、張冲主演。取材：《借屍還魂》
1980年，台灣新海有限公司，《俠影留香》，李朝永導演，孟飛飾楚留香、龍君兒、燕南希、王寶玉主演。本片實非楚留香系列故事改編
1980年，台灣寶龍電影公司，《楚留香與胡鐵花》，林鷹導演，古龍編劇，劉德凱、田俊，李劍萍，孫嘉琳主演。取材：《大沙漠》
1980年，台灣宙聲影業公司，《新月傳奇》，王瑜導演，孟飛、凌雲、王冠雄、楊鈞鈞主演。
1980年，台灣宙聲影業公司，《桃花傳奇》，王瑜導演，孟飛、楊鈞鈞、汪強主演。取材：《桃花傳奇》、《七星龍王》、《新月傳奇》、《三少爺的劍》
1980年，台灣大新影業公司，《中原一點紅》，蕭穆導演，田鶴、龍君兒、凌雲、貝蒂、王俠主演。取材：《陸小鳳之決戰前後》
1981年，香港邵氏公司，《楚留香之幽靈山莊》，楚原編導，狄龍飾楚留香。取材：《陸小鳳之幽靈山莊》
1982年，台灣電影，《楚留香之彈指神功》，孟飛、姜大衛、趙雅芝、關聰、吳孟達主演。原創故事無小說對應
1983年，台灣群龍影業有限公司，《午夜蘭花》，鄭少秋、林青霞、王道、高雄主演。取材：《午夜蘭花》
1983年，香港永宇有限公司，《楚留香大結局》，張鵬翼導演，古龍編劇，鄭少秋飾楚留香，徐少強飾慕容青城。原創故事無小說對應

1990年代
1993年，台灣銀湧影業公司，《楚留香後傳之西門無恨》，孟飛、楊鈞鈞、任世官、龍方、梁家仁主演。
1993年，香港新寶娛樂有限公司，《笑俠楚留香》，王晶、楊偉業聯合導演，郭富城飾楚留香，邱淑貞飾無花，張敏飾水母陰姬，溫兆倫飾胡鐵花。

1979年
楚留香Chor Lau Heung類型古龍原著與楚留香系列／武俠劇編劇胡　沙、鄧偉雄、王　晶、吳　昊、程　汾、譚　嬣、李　登、岑國榮編導王天林、李小敦、李耀民、黃建勳邱家雄、林　權助理編導譚振邦、譚銳銘、鄭健萍、劉仕裕劉天富、關偉文主演鄭少秋、趙雅芝、高妙思、廖安麗集數65主題曲楚留香作曲顧嘉煇填詞鄧偉雄、黃霑主唱鄭少秋製作拍攝／製作年份1979年製作統籌伍　潔監製王天林編審胡　沙、陳翹英
《楚留香》，香港無線電視，王天林監製，鄭少秋飾楚留香，趙雅芝飾蘇蓉蓉，高妙思飾李紅袖，廖安麗飾宋甜兒，吳孟達飾胡鐵花，夏雨飾姬冰雁，關聰飾無花，汪明荃飾沈慧珊，黃樹棠飾中原一點紅，程可為飾高亞男。
劇集嘅主題曲由顧嘉煇作曲、編曲，鄧偉雄同黃霑填詞，鄭少秋主唱。

1984年
《楚留香之蝙蝠傳奇》，40集，香港無線電視，蕭笙監製，苗僑偉飾楚留香，陳榮峻飾胡鐵花，翁美玲飾聖年公主，惠天賜飾中原一點紅，楊盼盼飾高亞男，龔慈恩飾華真真，任達華飾原隨雲，關海山飾薛衣人，秦煌飾薛笑人，張英才飾皇帝。

1985年
《楚留香新傳》，台灣中視，張鵬翼（新月傳奇）、李岳峰（蘭花傳奇、影子傳奇）、許聖雨（鸚鵡傳奇）導演。鄭少秋飾楚留香，高雄飾胡鐵花（只演第一及第二單元，後由其他人接演），梅長芬飾李紅袖，蔣黎麗飾宋甜兒。
呢套劇集改編自《楚留香新傳》嘅五部小說，但同原著有啲出入。故事設定上係1979年TVB版電視劇嘅延續，劇情係緊接著1979年TVB版蘇蓉蓉死後開始嘅，因此蘇蓉蓉並無喺呢套劇集出現。

1995年
《香帥傳奇》，44集，台灣台視，范秀明導演，顧安生監製。鄭少秋飾楚留香，陳亞蘭飾高亞男，沈孟生飾胡鐵花，楊麗菁飾上官無極，林美貞飾蘇蓉蓉，康凱飾姬冰雁。本劇為原創故事，無小說對應。

2001年
《新楚留香》，王晶導演，任賢齊飾楚留香，林心如飾司空星兒，黎耀祥飾胡鐵花，黎姿飾蘇蓉蓉，張茜飾李紅袖，楊蕊飾宋甜兒，林熙蕾飾明珠公主，鄭浩南飾薛衣人，徐少強飾薛笑人，楊恭如飾薛可人，陳曉東飾皇帝。

2007年
《楚留香傳奇》，製片人游健鳴，朱孝天飾楚留香，陳浩民飾胡鐵花，胡靜飾蘇蓉蓉，孫菲菲飾李紅袖，秋瓷炫飾石觀音，劉佳飾宋甜兒，崔鵬飾無花，王傳一飾中原一點紅，蕭薔飾水母陰姬同埋魚尺素。本劇於2007年12月10日喺中國中央電視台電視劇頻道（CCTV-8）首播，每晚三集，全劇由血海飄香、大沙漠、畫眉鳥三個故事組成。

遊戲
2001年，宇峻科技（今宇峻奧汀科技）推出電腦遊戲《楚留香新傳》，主要劇情包括原作嘅《借屍還魂》、《蝙蝠傳奇》、《桃花傳奇》、《新月傳奇》，以及原創香帥小時候嘅故事。插畫家係東方月。
楚瓦什文維基百科

楚瓦什文維基百科係一個非弁利網站，由維基媒體基金會運行。
王美惠

王美惠（台灣話: Ông Bí-huī，1965年4月15號—）係民主進步黨籍嘉義市政治人物，喺中華民國臺灣省嘉義縣嘉義市（縣轄市時期）出世，係現任第10屆立法委員、立法院民進黨團副書記長。
王翦

王翦係戰國後期秦國大將軍，領軍消滅咗燕國、趙國同楚國。佢同白起、廉頗、李牧合稱「戰國四大名將」。
王羽

王羽（1943年3月28號—2022年4月5號），原名王正權，華語演員、導演、編劇，籍貫江蘇無錫，1943年喺上海出世。早期主要喺香港擔任武打演員，係導演張徹開創新武俠浪潮過程入面第一代明星嘅代表人物。
喺2022年4月5號，佢個女王馨平喺社交媒體公佈王羽去世嘅消息，話王羽同病魔搏鬥六年，朝早喺台北醫院過身。
煉丹術

煉丹術（粵拼：lin6 daan1 seot6），又嗌金丹（gam1 daan1）或外丹（ngoi6 daan1），係中國道教嘅一種修煉方法，亦係化學嘅雛形。重對中國傳統醫學產生咗好大嘅影響。
煉丹術最早係通過煉製鉛、汞等藥物整成長生不老嘅丹藥。
煉靈月

煉靈月係天主敎一個節日，通常響西曆11月，基督徒會同煉獄中亡者祈禱、奉獻同埋贖罪，等佢哋可以淨化入永生。亦都可以幫助信徒增進善功。

史
早期敎會同亡者祈禱好早就有，而且好普遍。去到4世紀教難結束嗰陣，又興諸聖殉道者慶節。8世紀，諸聖節就響10月1號慶祝，羅馬伯多祿大殿裏面，有諸聖堂建堂奉獻日。10世紀，法國本篤會士，就慣響11月1號晚課同亡者誦經，於是敎會就定11月2號做追思亡者日，重叫敎友響11月同煉靈祈禱。
煉金術

煉金術（粵拼：lin6 gam1 seot6；英文 Alchemy，日文寫做鍊金術）係中世紀嘅一種化學哲學嘅思想同實踐，係當代化學嘅雛形。目標係透過化學嘅方法，將一啲基本金屬變成黃金，製造萬靈藥同製備長生不老藥。
而家嘅科學表明呢種方法係行唔通嘅，但係直到19世紀之前，煉金術重未俾科學證據所否定。連牛頓同一班出名嘅科學家都試過煉金術。現代化學嘅出現，先至令人懷疑煉金術嘅可能性。

影響
内文：化學
煉金術經過現代科學證明係行唔通嘅。但係作為現代化學嘅先驅，喺化學發展史上起到一定嘅積極作用。透過煉金術，人累積咗化學操作嘅經驗，發明咗好多種實驗架生，識到好多隻天然礦物。煉金術喺歐洲成為現代化學嘅發展基礎。
煎熬

煎熬係種烹調方法，將材料放入水慢慢煮，令所含嘅成分溶落水。常見嘅煎熬包括「煎茶」同「煎藥」，當中嘅「煎」並唔係用油去煎，而係煎熬。
煉油廠

煉油廠係提煉石油嘅工廠，亦係石油產業入面其中一個環節，將開採返嚟嘅原油提煉成唔同種類嘅產物，譬如電油、油渣、白電油、柏油、火水、石油氣。
煉狗術師

《煉狗術師》（Dog Alchemist（第一輯） / The Canine Coach（第二輯起））係香港奇妙電視製作嘅寵物資訊節目，由鄺芷凡（Omi）同馴狗師Eric Ko主持。每集節目都會幫唔同問題嘅寵物狗進行特訓去改善佢哋嘅問題。
節目分三輯：第一輯由2017年11月5號到12月24號逢禮拜日20:30－21:30喺奇妙77台首播；第二輯《煉狗術師II》由2019年2月17號到8月18號同一時段喺香港開電視首播；第三輯《煉狗術師III》由2023年7月8號開始逢禮拜六22:30－23:00喺HOY TV首播，10月14號到2024年1月6號改到逢禮拜六20:30－21:00首播。
節目主要喺香港拍攝，第二輯有部份集數去咗新加坡拍攝。

節目調動
第二輯
2019年6月9號：停播一次。
2019年7月7號：停播一次。
2019年8月4號：停播一次。
第三輯
2023年11月18號：由於20:00-20:45播映《與鄭家純博士對話》，所以延到20:45-21:15播。
2023年12月9號：由於直播《共建美好社區大匯演》，所以停播一次。
煉獄

煉獄（粵拼：lin6 juk6），係天主教用嚟指罪孽唔算太重嗰啲人死咗之後，個靈魂會去嘅地方，喺嗰度反思自己生前犯過嘅罪，之後可以上天堂；罪無可恕嘅人，個鬼魂會直接落地獄。
湯川遙菜

湯川遙菜（粵拼：tong1 cyun1 jiu4 coi3；日文：湯川 遙菜／ゆかわ はるな；1972年4月27號—2015年1月25號），之前嗌過湯川正行（tong1 cyun1 zing3 hang4；湯川 正行／ゆかわ まさゆき）嘅名，佢係日本關東地區千葉市嘅一位公民。佢成日喺中東地區嘅軍事公司嗰度猛咁做嘢。
佢喺2015年1月25號喺敘利亞俾伊斯蘭國成員當場殺咗。

生平
佢喺2000年嗰陣，喺網上開咗賣軍用頭盔嘅網店，不過過咗無耐就破咗產。由於佢猛咁俾人追債，佢甚至摟夜離開屋企走佬，到咗公園嗰度做咗1個月嘅流浪漢。後嚟喺佢老竇（湯川正一）賣咗間公寓先至還清嗮啲債務。到咗2008年佢就諗住自殺，不過俾老婆發現咗佢而送咗去醫院先至執返條命。不過過咗2年，湯川嘅老婆因為肺癌就死咗，之後佢啲行為就越嚟越古怪。佢唔單止喺自己嘅facebook度發自己做女仔嘅言論嘅同時，甚至一系列支持日本右翼份子話嘅「反華」言論。

死
湯川遙菜喺2014年4月去咗敘利亞之後識咗後藤健二，之後俾伊斯蘭國嘅武裝份子捉咗，但係無耐就放返出嚟。到咗2014年7月又返去敘利亞嗰頭，之後一直失去聯繫，結果過咗幾個星期，伊斯蘭國成員發咗佢同後藤健二俾我哋捉咗嘅E-mail。直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月25號，伊斯蘭國成員就當場話將佢殺咗，原因係日本政府喺72個鐘內冇交2億美金畀伊斯蘭國成員。
湯巴羅斯

湯巴羅斯（葡文：Tom Barros；1947年4月2號—）係巴西嘅波經記者同電台主持人，塞阿拉州福塔雷薩人。
湯希頓

湯希頓（粵拼：tong1 hei1 deon6，英文：Tom Heaton，1986年4月15號—）係一個男足球員，佢嚟自英國車士打，踢龍門，2005年出道。

葳蕤史
呢節要加長。
湯彼利

湯彼利（英文：Tombili，唔知佢幾時出世，2016年8月1號喺伊斯坦堡去世）係一隻嚟自伊斯坦堡嘅流浪貓。佢因為一張挨喺行人路嘅相而出名。伊斯坦堡市喺湯彼利過咗身之後起咗個雕像紀念佢。
湯德駿

湯德駿，香港親中派政治人，中信股份綜合部經理。

個人生活
佢係佛教徒，曾經以區議員身份喺商場舉行一啲佛教活動。

政治立場
佢係香港親中派成員，曾經舉辦深圳考察團。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，湯德駿曾經以民建聯名義參選地區委員會界別（元朗），攞到102票，成功當選。
湯怡

湯怡（英文：Kathy Yuen；1987年10月17號—），係香港女演員兼模特兒，佢響2006年參加無綫電視《美女廚房》「美少女廚神選舉」入行，之後簽約做英皇娛樂旗下藝人，2012年幫香港電視網絡拍過幾套劇。

感情生活
湯怡曾經同歌手洪卓立拍拖11年，響2013年11月公佈戀情，惟獨響2018年11月，佢哋響社交網站上面宣佈分手。
2021年1月25號，湯怡同藝人麥秋成喺Instagram上宣布當日排期註冊結婚，並透露已有咗三個月，同年2月26號喺陽明山莊舉行婚禮；6月18號生咗一女，乳名「麥 QQ」。
湯恩佳

湯恩佳博士，SBS，BBS，MBE，廣東佛山三水人，香港親中陣營政治人、生意人、香港孔教學院第五任院長（1992年到而家），亦係湯徫掄、湯棋淯嘅老頭。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。

其他重大政治表態
喺2014年雨傘革命期間，佢連同另外五名宗教領袖曾經發表聯合聲明，表示願意做府同佔領者之間嘅溝通橋樑。
湯徫掄

湯徫掄，SBS，MH，JP，香港親中陣營政治人、中醫師、生意人、香港羽毛球總會主席、香港孔教學院常務副院長，佢係湯恩佳個仔。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(中國香港體育協會暨奧林匹克委員會)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
水上樂園

水上樂園係一種以水上為主題嘅遊樂園。

滑水梯
内文：滑水梯
分外露式同封閉式兩種。外露式可以睇到外面景觀，而封閉式就係一條粗水管，好似隧道噉。

人造浪池
造浪池有人造浪。

漂流河
漂流河以一鼓水流，畀遊客喺水中漂流。
水上車站

水上車站係臺灣鐵路公司嘅一個鐵路車站，喺臺灣嘉義縣水上鄉。
水上電單車

水上電單車係種水上用嘅交通工具，由於外型、操控方式同速度都同陸上嘅電單車相似，因而有呢個名。
水上電單車除咗可以玩，救生員都可以用水上電單車去救浸親嘅人。
水中雅章

水中雅章 ，係日本嘅一個男配音員。

配音作品一覽
呢個表唔完整，歡迎加料。
水上機場線

水上機場線係通往台灣嘉義縣水上鄉水上機場（空軍嘉義基地）嘅專用鐵路，喺縱貫線嘉義站同北回歸線站之間向西分歧而出，進入空軍嘉義基地。
水上的士

水上的士係種性質同的士有啲似嘅載客船，有主要服務市區嘅河道。雖然叫「的士」，但好多時都會有固定班次同航線。

各地服務
呢個表唔完整，歡迎加料。
香港水上的士
水中聽音器

水中聽音器，簡稱水聽器，係一種用嚟響水下邊聽同埋錄聲音嘅咪高峰，多數水聽器嘅原理係壓力變化譬如聲浪引起電勢嘅變化。
瑟克特夫卡爾

瑟克特夫卡爾（俄文：Сыктывкар），係俄羅斯科密首府，人口24萬。
瑞香石南屬

瑞香石南屬（學名：Brachyloma）係杜鵑花目杜鵑花科嘅一個屬。
瑞麗

瑞麗係中國雲南德宏一個縣級市，總面積1020平方公里，人口14萬。
瑟雷斯

瑟雷斯（sat1 leoi4 si1，英文：Ceres），係喺羅馬神話入面嘅神，同希臘神話嘅得茉忒薾差唔多。佢係撒頓同俄普斯個女，朱比特個妹，尤諾、維斯塔、涅普頓同普路圖嘅兄弟姊妹。
瑤䑓

瑤䑓（粵拼：jiu4 toi4）係廣東廣州嘅一條村，喺越秀區西北邊嘅廣園西路近廣三鐵路同三元里大道之間，而家屬礦泉街道。大姓陳、蔡、嚴。

名
關於名嘅來源，有三個版本嘅古仔：
瓦窯之地
舊時呢帶專門整瓦窯，個名嘅「瑤」就喺燒到黑甍甍嘅「窯」變出嚟。
附近有活水
舊時附近有活水，蒸汽飆出嚟之後好似仙境咁靚。
起成靚景
條村起好時，村民希望整靚佢。
瑣羅亞斯德

瑣羅亞斯德（？—前583年，阿維斯陀語：Zaraθuštra；希臘語譯名：Ζωροάστρης)，又叫查拉圖斯特拉（意思係「擁有駱駝嘅人」），係瑣羅亞斯德教嘅創始人，瑣羅亞斯德佢話阿胡拉·馬兹達係創造一切嘅神，所以後來阿胡拉·馬兹達變咗瑣羅亞斯德教嘅最高神。呢個教延續咗有2500年，而家都重有信徒。佢亦係瑣羅亞斯德教經典阿維斯塔（波斯古經）裡面「迦泰」嘅作者。另外有人話佢嘅生卒年重早啲。
瑤光

瑤光，亦寫搖光，星一粒，實為恆星。喺北斗星官之中，編為北斗七，跟北斗入紫微垣。佛家道家稱破軍。西洋名Alkaid，編入大熊座，名大熊座η，為座中第三光星。此星距地球一百零一光年，視星等係1.85。
瑤光，斗柄之端。北半球而言，斗柄恆在天，永不落下，每刻都旋轉之中。柄指方向，可以辨時刻、辨月建、辨季節、辨方位，古人有用，船家亦有用。斗柄有名杓，有名玉衡。瑤光喺《佛說北斗七星延命經》，稱為破軍，「南無破軍星。是東方琉璃世界藥師琉璃光如來佛。」斗柄指向有如劍，故此斗柄所指，就稱破軍之劍鋒。道佛糾纏，道家亦稱破軍，主兵。
牙較灣

牙較灣（英文：Nga Kau Wan），正寫牙骹灣，係香港南丫島西北部一個海灣，喺榕樹灣北面，石角咀南面，地形有少少似牙骹。
牙轆

牙轆，而家多數叫齒輪，係一種機械零件，構造係有好多牙形喺個轆嘅外邊，透過將唔同齒輪組合，可以將傳遞嘅功率改變速度、力臂同方向。
牙鷹排

牙鷹排（英文： Nga Ying Pai）係香港一個島，地區行政上屬西貢區。佢喺鐵篸洲南面，南佛堂西面。牙鷹排冇居民住。
牙膏

牙膏係刷牙用嘅膏。

化學成份
牙膏嘅化學成份，可以用佢嘅作用嚟分類。

殺菌
而家有啲聲稱可以殺菌嘅牙膏，加咗一種叫三氯生嘅化學品。呢種化學品響嗰啲聲稱有殺菌作用嘅家庭用品度見得到。

調味料同香料
大部份牙膏嘅味道都係薄荷味，不過，有啲畀細路仔用嘅牙膏會有生果味。有啲牙膏，本身就含鹽（氯化鈉）。
牙鷹洲

牙鷹洲（英文Nga Ying Chau或者Cap Island）係香港一地，舊時一島。佢喺青衣島東北角，行政上歸葵青區。
牙鷹洲原本係島，同青衣島隔住個避風塘，叫門仔塘。個島又同荃灣隔住藍巴勒海峽。響二十世紀八十年代，中間個塘填埋，就同青衣島連埋。而新填地，就用來發展青衣島上面個新市鎮以及起青荃橋。個島近海峽一直都有油庫，後尾個油庫搬走，塊地連個山變成私人屋苑灝景灣。牙鷹洲個名，重保留響佢西面嘅牙鷹洲街入面。
島上灝景灣，曾經有短樁事件。
牙買加

牙買加（英文：Jamaica）係加勒比海地區嘅一個島國。首都京士頓，官方語文係英文。
1494年，哥倫布嚟到牙買加，1509年做咗西班牙殖民地。1655年被英國佔領咗。1866年成為英國嘅直轄殖民地。1962年8月6號，牙買加宣告獨立，而家係英聯邦成員國之一。
牙買加人熱衷運動，田徑尤其出名，成日有好成績。
牙骹

牙骹係頭下低近嘴位置一個鉸位，上下兩邊都生咗牙，當食嘢嗰陣可以𡁻爛啲嘢食。
牙髓

牙髓（粵拼：ngaa4 seoi5，係牙入面嘅組織，由神經、動脈、靜脈同淋巴管組成，位置喺琺瑯質下面、牙本質入面。
牙鷹山

牙鷹山（Nga Ying Shan）係香港嘅山，海拔高374米，喺離島區，附近範圍劃咗入南大嶼郊野公園。
澳洲旗

澳洲旗，係代表澳洲嘅旗。旗長闊比例2:1，底圖係藍船旗，左下有一粒叫英聯邦星嘅白色大七角星，右下有代表南十字座嘅四粒白色中七角星同一粒白色細五角星。呢面旗同紐西蘭旗有七八成似。
澳洲日

澳洲日（英文：Australia Day）（舊稱：開埠日；英文：Foundation Day）係澳洲嘅國慶日。喺每年嘅1月26號，官方紀念1788年英國皇家海軍上將亞瑟．菲臘踏足澳洲後一個禮拜之後，終於喺雪梨搵到合適定居地點開闢殖民地，並喺當年1月26號舉行升旗儀式宣佈澳洲東岸為英國屬地。但澳洲日最初並唔係指1月26號，而係1915年7月30號全國為第一次世界大戰舉行嘅籌款日嘅稱呼，而將每年嘅1月26號定名為澳洲日嘅過程漫長，去到1946年至全國各地統一稱為澳洲日，更要到1994年至定為公眾假期，而去到近年仍然係充滿爭議。

澳洲開埠
1774年地圖顯示新荷蘭、紐西蘭以及未知嘅南方大陸
畫家描繪占士曲船長首次登陸植物灣及土著嘅反應
早喺古代嘅希臘同羅馬，已經有人估計有一片神秘嘅未知南方大陸(Terra Australis)等待被人發現。1606年，荷蘭航海家威廉．揚松抵達依家嘅澳洲昆士蘭約角半島，係史上首次有歐洲人登陸澳洲。之後，相繼有唔同嘅荷蘭人去澳洲探險，佢哋稱為「新荷蘭」。佢哋探索北岸、西岸同南岸，但普遍都認為澳洲嘅環境貧瘠險惡唔適合歐洲人長期定居。一直去到1770年4月，英國航海探險家兼皇家海軍上尉占士曲船長去到澳洲雪梨植物灣登陸，隨後沿住海岸線北上，發現東岸土地肥沃同其他地方唔同。但其實喺兩年前，佢離開英國出發探險之前，佢收到海軍部嘅密令，指示佢一旦發現合適開闢商埠嘅地點，要以英國國王之名宣告為屬地。但如果當地有土著，就要得到土著同意嘅前題下先好咁做。而當佢去完澳洲返到英國之後，佢表示自己喺1770年8月依家昆士蘭嘅一個島上面舉行升旗屬領儀式，宣佈成個東岸成為英國屬地。佢命名依個島為「屬領島 (Possession Island)」，而成個澳洲東岸就叫「新南威爾士」。但佢對成件事情嘅經過描述，同船員嘅講法有所出入，令人懷疑。
1776年北美洲13個殖民地宣佈獨立並聯合成為美國，仲同英國開戰。自此，佢哋停止接受英國向佢哋發配罪犯流放，英國嘅監獄亦慢慢迫爆。喺英國，曾經有份參與占士曲船長探險澳洲東岸嘅船員就建議，可以喺新南威爾士開闢殖民地流放罪犯，更加可以畀喺美國獨立戰期間效忠英國嘅人前往開拓新家園，而且新殖民地仲可以提供英國喺亞洲同太平洋貿易嘅機會。因此，英國委任皇家海軍上將亞瑟．菲臘帶領船隊喺1787年5月13號出發前往新南威爾士開闢新殖民地。
植物灣積臣港 衛星圖顯示植物灣同積臣港
近代畫家描繪菲臘船長喺1788年1月26號傍晚積臣港主持升旗儀式
船隊用咗大半年時間，終於喺1788年1月18號抵達雪梨植物灣，但佢哋好快就發現植物灣淡水水源有限，地點空曠缺乏天然屏障，而且港灣水深淺薄令大船難以近岸停泊上落貨物。種種情況都令植物灣唔適合用嚟開闢做新殖民地，所以佢哋決定離開植物灣去搵更加適合嘅地點定居。菲臘船長喺22號北上去搵十幾年前占士曲船長去過嘅積臣港視察，發現嗰到港口優良水源充裕。喺24號早上，菲臘船長返到植物灣下令船隊準備遷移到積臣港，但同一日，船隊見到植物灣對出海面有兩首船隻，而且船身懸掛法國旗幟。但當時海灣風向相反，水流急速，兩隻法國船並冇駛入植物灣。第二日，天氣欠佳，但菲臘船長仍然決定首先離開植物灣前往積臣港，同時叮囑船隊其餘船隻喺天氣轉好之後盡快出發，而兩隻法國船隻亦因為天氣原因冇駛入植物灣。
最後，喺1月26號早上，天氣變好，法國船隻駛入植物灣，而英國其餘船隻就離開植物灣前往只有十幾公里外嘅積臣港。去到當日傍晚喺積臣港，菲臘船長喺其他船員陪同下主持儀式，英國旗升起，全體舉杯祝願英國國王身體健康，祈求新殖民地昌盛，同時意味住英國管治率先正式開始，澳洲開埠。

原本嘅「澳洲日」
義賣明信片顯示首次「澳洲日」係1915年7月30號為一戰士兵籌款
「澳洲日」最初同1788年1月26號澳洲開埠一啲關係都冇，而係澳洲全國為第一次世界大戰戰事舉行嘅籌款日嘅稱呼。
1914年，當時澳洲作為大英帝國嘅自治領，喺英國8月4號對德國宣戰嘅一刻 (澳洲時間8月5號)，就意味住澳洲自動加入戰爭，而澳洲政府亦旋即徵召志願軍參加作戰，民間更自發唔同嘅籌款活動支持。隨住戰事延長同發展，民間開始發起大型特定籌款主題日。第一次主題日係1915年5月15號為比利時國家救濟基金籌款嘅「比利時日」。之後，一位有四個仔參戰來自新南威爾士嘅婦女有見及此，就向州長建議發起「澳洲日」。同年嘅7月30號就定為澳洲日為紅十字會籌款，亦係首次全國舉辦嘅澳洲日。當日籌得嘅善款非常可觀，而往後嘅好幾年，每年嘅7月底都會有一日定為澳洲日為戰事籌款。

定名1月26號為「澳洲日」國慶假期嘅漫長過程
雪梨市議會喺1967年去到原來位置豎立旗杆座紀念澳洲開埠（Foundation of Australia）
早年官方係完全唔重視1月26號，而且澳洲歷史上唯一一次軍事政變成功推翻政府又咁啱係喺1808年1月26號開埠20週年發起。最初慶祝1月26號就基本上只限於新南威爾士民間，尤其係新移民同釋囚，而且當時唔叫「澳洲日」，而係叫「開埠日（Foundation Day）」或者「首次登陸日（First Landing Day）」。
要澳洲各地聯合慶祝開埠嘅過程漫長。因為英國人喺歷史上係唔同時間去澳洲唔同地方開闢唔同嘅殖民地，而新南威爾士亦分割出唔同嘅獨立殖民地，所以澳洲各地有各自嘅紀念日。再加上早年澳洲人對英國嘅身份認同，多重原因都令1月26號需要好長時間，去到1935年，先獲得新南威爾士以外嘅政府接納為共同嘅官方慶祝日子，而且更加要到1994年先至全國統一定當日為公眾假期。
而名稱方面，同樣因為澳洲複雜嘅歷史背景，導致唔同社群、唔同地方，對1月26號有唔同嘅稱呼。過去最普遍嘅稱呼係「開埠日」，亦曾經有州議會將「開埠日」依個名稱寫入法律。即使1946年各州政府共同以「澳洲日」之名慶祝1月26號之後，民間仍然維持使用「開埠日」依個名稱直到1950年代。
而喺1938年，即係各州首次共同慶祝1月26號之後嘅第三年，澳洲原住民第一次聯合喺1月26號舉行「哀悼日(Day of Mourning)」抗議。自此之後，要求更改澳洲日慶祝日期嘅呼籲亦越來越大，部份縣市區議會近年更拒絕慶祝澳洲日，而「入侵日」、「幸存日」等名稱亦先繼出現。而有鑑於澳洲日嘅爭議，近年亦越來越多僱主同大型企業批准員工選擇1月26號當日放假或者返工後補假期。

活動
澳洲日嘅活動有好多，主要係慶祝類型，但亦都有抗議類別。
入籍儀式
澳洲榮譽勳章及獎項頒發
運動比賽
煙花匯演
音樂會
社區燒烤聚會
原住民組織集會抗議
澳洲日活動時任澳洲總理茱莉亞．基勒參與新移民澳洲日入籍儀式時任澳洲總理茱莉亞．基勒參與新移民澳洲日入籍儀式 澳洲日社區燒烤聚會澳洲日社區燒烤聚會 珀斯年度澳洲日煙花匯演珀斯年度澳洲日煙花匯演 原住民組織「入侵日」示威原住民組織「入侵日」示威
澳洲牛奶公司

澳洲牛奶公司（Australia Dairy Company），坊間又簡稱叫澳牛，係香港一間出名茶餐廳，喺佐敦白加士街47-49號地下。招牌菜喺炒蛋同多士。呢間餐廳係以上菜速度快而出名。公司名喺店主改嘅，因為佢係個喺1940年代初澳洲農場做嘢嘅工人。
澳洲森林火燭

澳洲森林火燭係澳洲因為氣候又熱又乾而引發嘅森林天然火燭，每年都會發生，次數同規模唔定。
澳洲淡水鱷

澳洲淡水鱷係一種中小型鱷魚，原產澳洲。體型比同樣住響澳洲，性情較兇猛嘅灣鱷細好多。

分布地
住響澳洲西部，北部。主要住響淡水濕地，河流等。可忍受海水（但無灣鱷咁勁！）。

習性
澳洲淡水鱷係陸上跑得最快嘅鱷魚，曾有記錄佢哋離開水之後能以每個鐘頭18公里嘅速度奔跑。雖然響受威脅底下會襲擊人類，但佢無強大嘅咬合力去重創人類。成年鱷魚主要食鳥類、魚類、兩棲類、爬蟲類同蝙蝠等等嘅小動物。
澳洲潮什麼

《澳洲潮什麼》（英文：Hipster Tour Australia）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第12輯作品，喺香港時間2023年5月29號到6月7號逢禮拜一到三22:30到23:00喺翡翠台播，。呢個節目會介紹澳洲嘅新潮嘢。
澳洲新快報

《澳洲新快報》係一份已經停刊嘅澳洲中文傳媒，係澳洲華裔商人周澤榮嘅僑鑫集團旗下，停運前總部位於雪梨車士活區（Chatswood）。
佢哋喺2019年已經終止咗報章業務，而喺2021年3月29日，佢哋公司網站宣布，因為業務全面轉型，停止更新《澳洲新快網》。

政治立場
前中共駐悉尼總領事館政治領事、一等秘書陳用林喺2016年接受新唐人電視台訪問嘅時候，就形容創辦呢份報紙嘅周澤榮本身就係紅頂商人，創辦呢份報紙完全係擦中共鞋。佢又提到，好多其他澳洲嘅中文媒體，甚至係部份主流媒體，都已經被中共滲透。
生化危機之殲滅生還者

《生化危機之殲滅生還者》（Resident Evil: Apocalypse）係一部2004年嘅動作恐怖電影，由Alexander Witt（英文：Alexander Witt）第一次做導演，Paul W. S. Anderson（英文：Paul W. S. Anderson）編劇，粗略改編同名遊戲《生化危機》，係《生化危機之變種生還者》（2002年）嘅續集，而且係「生化危機電影系列（英文：Resident Evil (film series)）」嘅第二套作品。主演係米娜祖華域芝。
續集係2007年嘅《生化危機3：絕種生還者》。
生化危機系列

《生化危機系列》（Resident Evil）係日本嘉富康出嘅一個恐怖射擊電子遊戲系列，1996年出頭一代作品，2017年出第七代。除咗電子遊戲之外，成個系列重改編過真人電影、動畫電影、電視劇、漫畫、小說。
生化危機之滅絕真相

《生化危機之滅絕真相》（Resident Evil: Retribution）係一部2012年嘅動作恐怖電影，由Paul W. S. Anderson（英文：Paul W. S. Anderson）做導演同編劇，粗略改編同名遊戲《生化危機》，係《生化危機：戰神再生》（2010年）嘅續集，而且係「生化危機電影系列（英文：Resident Evil (film series)）」嘅第五套作品。主演係米娜祖華域芝。
續集係2016年嘅《生化危機：終極屍殺》。
生化危機：戰神再生

《生化危機：戰神再生》（Resident Evil: Afterlife）係一部2010年嘅動作恐怖電影，由Paul W. S. Anderson（英文：Paul W. S. Anderson）做導演同編劇，粗略改編同名遊戲《生化危機》，係《生化危機3：絕種生還者》（2007年）嘅續集，而且係「生化危機電影系列（英文：Resident Evil (film series)）」嘅第四套作品，同埋第一次拍成3D版。主演係米娜祖華域芝。
續集係2012年嘅《生化危機之滅絕真相》。
生化危機：血仇殺戮

《生化危機：血仇殺戮》（Resident Evil: Vendetta，バイオハザード ヴェンデッタ）係一部2017年嘅日本3D動畫動作恐怖電影，故事設定喺電子遊戲《生化危機》個同一個世界觀，由辻本貴則（日文：辻本貴則）做導演。主角有基斯瑞德費爾、Leon S. Kennedy（英文：Leon S. Kennedy）同埋Rebecca Chambers（英文：Rebecca Chambers (character)）。呢套係第三部CG電影，之前分別係2008年嘅《生化危機：變種異獸》同埋2012年嘅《生化危機：詛咒之城》。
生化危機 4

《生化危機 4》（英文：Resident Evil 4）係CAPCOM公司2005年出嘅一部作品，亦係《生化危機系列》屬下一恐怖生存遊戲系列作品。
爵士舞

爵士舞（Jazz dance）係喺廿世紀初美國發展出嚟嘅一種舞蹈，本身建基於非洲舞。爵士舞係一種追求愉快、活潑、有生氣嘅一種舞蹈[未記出處或冇根據]。
爵士鼓

爵士鼓（粵拼：zoek3 si6 gu2，英文：Drum kit），係由一組唔同音色嘅鼓同第啲敲擊樂器組成，而且淨係一個人用。
爵床科

爵床科（粵拼：zoek3 cong4 fo1，學名：Acanthaceae）係雙子葉植物綱唇形目嘅一個科。
爭霸

《爭霸》（英文：The Conquest），係香港無綫電視製作嘅古裝電視劇，由馬德鐘、劉松仁、陳坤同郭羨妮領銜主演，監製梁家樹。
父子

父子（英文：After This Our Exile）係一套喺2006年出嘅香港電影，由郭富城、楊采妮、吳澋滔主演，譚家明導演。
父子情

父子情（英文：Father and Son）係一套喺1981年出嘅香港電影，由石磊、朱虹、容惠雯、盧大偉、鄭裕柯主演，方育平導演。
爵士樂

爵士樂（英文：jazz，IPA：/dʒæz/）係1900年代嗰時非裔美國人由非洲傳統音樂變化發展出嚟嘅一種音樂風格，最開始淨係得嗰啲黑人演奏同作呢種音樂，之後慢慢嘅都影響到白人，最後爵士樂融入到美國白人嘅音樂同文化入邊，而家終於成為咗西方音樂文化嘅一部份，而不單止係黑人嘅音樂。喺發展嘅過程當中，爵士樂融合咗好多種其他風格音樂嘅元素，到而家爵士樂嘅風格已經係好豐富，有融合爵士、自由爵士、室內爵士樂、靈魂爵士、冷爵士樂等風格。
爵士樂用到比較多嘅樂器係鋼琴、色士風、短號、小號、爵士鼓、結他同埋大提琴，除咗人聲，其他樂器好似色士風、短號，同結他都可以負責主旋律，好多爵士樂隊響現場都會有好多即興嘅彈奏。
馬來西亞已故巨星比·南利嘅部分作品受爵士樂影響，無論歌曲格式或編曲，甚至演唱嘅方式，都有爵士樂嘅基礎，如1960年嘅《Getaran Jiwa》。
牛佬

牛佬（粵拼：ngau4 lou2，1961年10月15號—）係一個香港漫畫家，原名文啟明（粵拼：man4 kai2 ming4）。佢個代表作品係1992年4月1號開始創作嘅古惑仔系列，生肖屬牛。

筆名
細時街坊見佢聲綫沉悶像牛、鼻大似牛、個性如牛，所以得到「牛佬」嘅稱呼。

網台節目
2015年開始，牛佬同倫裕國、黃洋達，先後喺熱血時報聯合主持《古惑仔俱樂部》、《古惑仔總部》同《勝利人生》。
牛奶

牛奶（粵拼：ngau4 naai5），又叫做牛乳（粵拼：ngau4 jyu5），係乳牛乸喺脯乳期由乳腺分泌出來、含營養嘅乳白色液體。
牛坳山

牛坳山（Ngau Au Shan）係香港嘅山，海拔高372米，喺沙田區，附近範圍劃咗入馬鞍山郊野公園。
牛大力

牛大力（學名：Millettia speciosa）係蝶形花科崖豆藤屬植物，亦係種中草藥，有清熱止咳嘅功效。
牛公

牛公係牛嘅公。一般唻講，牛公暴戾過牛乸。牛公嘅角通常都大啲。有啲地方習俗，牛公有特別意義。食用而言，牛公肉亦同牛乸唔同，可以早啲劏，肉又會瘦啲。
剦咗嘅牛公，叫剦牛公。
牛坳

牛坳，香港一坳，喺大尾𡰪以東，新娘潭路同汀角路相接之處，八仙嶺之南，水塘船灣淡水湖之北，英文寫Ngau Au。行政上歸大埔區。坳喺船灣郊野公園入便，有大尾督管理站，亦有遊客中心，有山徑上八仙嶺，經春風亭到仙姑峯。有引水道經牛坳落船灣淡水湖。
牛坳經新娘潭路，東而北上，可以到新娘潭、烏蛟騰，遠到鹿徑、沙頭角。經汀角路，西而南下，到大尾𡰪、汀角，出到大埔市區。而另有美湖路落水塘邊，有香港警務署大尾督活動訓練中心。另有一條馬路落水塘邊，政府渡假屋。
牛仔褸

牛仔褸係種褸，用牛仔褲嘅布料去整，多數都係長袖，19世紀尾開始喺美國出現。
牛冧扒

牛冧扒（Rump steak），又叫牛冧肉，係種牛扒，嚟自牛後腳嘅屁股部位。
牛夫

牛夫（英文cow keeper），看牛人。西洋舊日無雪櫃，嘢食唔會留好耐，買賣無可能咁遠。市內牛夫會養住牛毑一兩隻，留來揸奶。人客要買奶，就自己帶樽，牛夫揸一樽畀佢。
王啟豪

王啟豪（英文：Kyle Wong）係香港男演員同YouTuber，曾經做過毛記電視旗下藝人而出名，嗰時用藝名崔建芒（影射藝人崔建邦）。2018年開始佢同女朋友李星熲（唐詩勁）搞 YouTube 頻道「智將情侶」。
王后

王后係國王嘅正室老婆。當君主冇皇帝或者同等頭銜嗰陣，正室老婆只能叫「王后」而唔可以叫「皇后」。
王哲林

王哲林（1994年1月20號—）係中國籃球員，福建福州人。2016年NBA選秀畀孟非斯灰熊揀中，同周琦一齊成為繼王治郅、姚明、巴特爾、易建聯、孫悅之後第六位畀NBA球隊揀中嘅中國籍籃球員。
王哲夫

王哲夫（英文：Jack Wang，1993年6月21號—）係動作演員同格鬥選手，香港邵氏兄弟前藝人。北京出世，加拿大電影電視學院（Canadian Film and Television Institute）畢業。
王卓祺

王卓祺，MH，JP（英文：Wong Chack Kei）係香港特別行政區政府中央政策組全職顧問、香港中文大學社會工作系教授，做過香港亞太研究所副所長，兼瑪嘉烈醫院同埋葵涌醫院醫務委員會委員。佢參與加2006年香港選舉委員會界別分組選舉社會福利界，以1125票當選。2008年，獲香港特區政府頒發榮譽勳章，表揚佢對低收入階層民生問題意見嘅貢獻。

學歷
聖伯多祿中學中五畢業、香港大學社會工作碩士、英國錫菲爾大學哲學博士、註冊社工。

研究專長
佢嘅專長係社會政策比較研究，貧窮線及社會保障、公民身份與社會權利、主觀福利及管治指標研究，中國福利及醫療改革。學術著作包括編著《東亞國家和地區福利制度 : 全球化、文化與政府角色》（北京：中國社會出版社，2011）、《兩岸三地社會政策：理論與實務》（王卓祺、鄧廣良、魏雁濱，香港：香港中文大學出版社，2007），East Asian welfare regimes in transition : from Confucianism to globalisation (Walker, Alan, and Wong Chack-kie eds., Bristol : Policy Press, 2005),Poverty monitoring and alleviation in East Asia（Kwong-Leung Tang and Chack-Kie Wong, eds., New York : Nova Science Publishers, 2003），China's urban health care reform: from state protection to individual responsibility（Chack-kie Wong, Vai Io Lo, & Kwong-leung Tang, Lanham: Lexington Books, 2006）等專書同埋一百多篇學術期刊著作及專業論文。

研究項目
王卓祺教授嚮2010年4月公佈《「香港和諧社會」研究》調查發現，香港大多數市民贊成以「社會和諧」為社會發展路向，2010年同意/非常同意香港係和諧社會嘅受訪者只有26.5%，較2008年嘅37.5%同埋2006年嘅37.8%顯著下降。民意第一次確認香港唔係一個和諧社會。2010年，七項影響社會和諧嘅因素較兩年前全面惡化，尤其係政治紛爭同埋官民矛盾。有25.9%受訪者同意/非常同意用激烈手法要求政府回應訴求，較2008年21.4%多咗4.5百分點。以2009年六百萬成年人口估計，即有一百五十萬人左右認同激烈對抗方法。王卓祺認為，呢次調查結果反映香港貧富懸殊問題嚴重同埋小市民同大財團之間嘅深層次矛盾，擔心香港民怨就嚟「爆煲」呢個調查結果引起媒體廣泛報導同埋討論。

社會參與
佢嘅社會參與包括港大學生會《學苑》總編（1973-74）、論政團體《匯點》創會秘書同埋副主席（1983-87），長春社、綠田園、香港青年獎勵計劃、瑪嘉烈醫院及葵涌醫院醫務委員會委員、新家園協會等義務工作同埋中央政策組非全職顧問。
王向燊

王向燊，香港親中派政治人，香港再出發大聯盟發起人之一。
王后星

馬賽星（Massalia），即係小行星20，係太陽系小行星帶嘅一粒小行星，喺1852年9月19號發現。小行星用法國城市馬賽命名，原來嘅中文譯名「王后星」係清朝嗰陣時嘅錯誤譯名，同王后無關。
王君馨

王君馨（英文：Grace Wong，1986年5月5號—）係美籍華人，2007年度香港小姐競選（中文：2007年度香港小姐競選）亞軍同埋2008年舞動奇跡（中文：舞動奇跡）II冠軍，做過香港無綫電視經理人合約女藝員。
王君馨同老公Daniel都係虔誠基督徒，2019年佢地一齊去咗盧旺達宣教。

舞動奇跡（中文：舞動奇跡）第二季
王君馨於第五場至決戰之夜均與俞灝明（中文：俞灝明）搭檔，組成「小明馨」。
王卓雅

王卓雅（英文：Valarie Wong，1995年—），係香港區政聯盟、將民關成員，西貢區議會厚德選區前任議員。佢本身係認可調解員。
王卓雅先後做過民主黨林紹輝同劉慧卿嘅議員助理，之後2016年開始喺將軍澳厚德做地區工作。
喺2019年第6屆區議會選舉，王卓雅參選西貢區議會厚德選區，最後以六成得票率鍊贏凌文海徒弟莫繡安（民建聯成員），成功當選。
2020年9月頭，佢同李賢浩、李嘉睿、葉嘉榮一齊退出將民關。
2021年10月4號，王卓雅參加2021年香港區議員宣誓儀式，之後被監誓人質疑佢嘅宣誓有效性，最終決定佢宣誓無效，其後流亡英國。
王吉顯

王吉顯，香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
王晰

王晰（粵拼：wong4 sik1；簡化字：王晰；英文：Elvis Wang；1985年4月9號—），本名王欣，係中國流行樂低音男歌手，遼寧營口人。佢喺遼寧藝術職業學院流行演唱專業畢業，後就讀瀋陽音樂學院。佢亦係中國人民解放軍海軍政治部文工團青年歌唱家、中國音樂家協會會員。

演藝經歷
王晰喺15歲時同營業市戲曲學校老師韓松學習聲樂。2004年，王晰考入遼寧藝術職業學院流行演唱專業。
2007年，參加湖南衛視《快樂男聲》廣州唱區嘅比賽，獲得廣州唱區4強，喺全國突圍賽中獲全國24強；同年，推出個人單曲《珍晰》。2008年1月，參加齊魯電視台公益節目《天下無雙》嘅錄製。4月，受邀參加四川電視台《K歌之王》節目嘅錄製，同埋首唱單曲《藍色大提琴》；11月15號，推出個人單曲《藍色大提琴》，收錄喺《中韓星訊之第一季我想做明星》合輯入面。
2009年，喺民國商戰劇《大掌櫃》飾演滿洲裏當舖嘅夥記，呢個係佢首部電視劇作品。2011年3月，推出咗《重慶野玫瑰》、《滿街都是寂寞的朋友》等單曲，參加深圳衛視「第8屆中國音樂金鐘獎流行音樂大賽」，最終獲得男子組金獎；同年，佢成為中國音樂家協會會員，並考入咗中國人民解放軍海軍政治部文工團，並向谷峰老師拜師求藝，潛心繼續學習流行音樂。同年，11月6號作為被採訪嘉賓錄製BTV--好聲音背後嘅故事，同埋演唱《被遺忘的角落》，同吳永清合唱《在水一方》。
2012年3月26號，參加中共中央政治局常委、中國國家副主席習近平喺釣魚台國賓館歡迎愛爾蘭總理恩達·肯尼嘅演出，獨唱歌曲《在水一方》。2013年，參加CCTV「第15屆全國青年歌手電視大獎賽」，以河南賽區第1名嘅成績晉級全國賽，最終獲得流行唱法總冠軍。2014年3月，參加央視音樂頻道開播10週年主題曲《春天》MTV嘅錄製。
2014年9月19號，推出首張個人音樂專輯《Low C的誘惑》，收錄咗包括《當愛已成往事》、《至少還有你》等在內嘅13首歌曲，獲得「第10屆全軍文藝匯演」聲樂表演個人一等獎，12月14號，憑住專輯《Low C的誘惑》喺「第10屆十大發燒唱片榜頒獎典禮」上奪得「2014年度十大發燒唱片獎」 。
2015年6月27號，喺珠海搞咗首場個人全國巡迴演唱會。
2016年1月27號，喺《人民海軍精神頌》嘅晚會上，佢推出同演唱咗由作詞人樊孝斌同作曲人王喆嘅原創歌曲《兵說》。2月，加盟湖南衛視《我是歌手》第四季、為第二位踢館歌手，喺第二輪踢館賽憑住《Besame Mucho》一曲以第一名踢館成功，跟住喺第三輪遭到淘汰，之後喺突圍賽演唱《再見，我的愛人》以第四名突圍失敗。

綜藝節目
2007年參加湖南衛視《快樂男聲》。
2008年參加齊魯電視台《天下無雙》。
2008年參加四川電視台《K歌之王》。
2011年參加深圳衛視《第八屆中國音樂金鐘獎流行音樂大賽》。
2011年參加深圳衛視《年代秀》。
2012年參加CCTV國際中文頻道《中國文藝（週末版）》。
2012年參加CCTV音樂頻道《百年歌聲》。
2013年參加山東衛視《歌聲傳奇》。
2013年參加CCTV《第十五屆全國青年歌手電視大獎賽》。
2013年參加CCTV少兒頻道《看我72變》。
2013年參加央視《尋找劉三姐》。
2014年參加CCTV-15《歌霸天下》。
2014年參加央視《尋找劉三姐》第二季。
2015年參加江西衛視《超級歌單》。
2015年參加《民歌中國》。
2016年參加湖南衛視《我是歌手》第四季。

《我是歌手》第四季
2016年2月，加盟湖南衛視《我是歌手》第四季、為第二位踢館歌手，喺第二輪踢館賽憑住《Besame Mucho》以第一名踢館成功，跟住喺第三輪遭到淘汰，之後喺突圍賽演唱《再見，我的愛人》以第四名突圍失敗。
王星皓

王星皓（1999年6月5號—）係中華民國男泳手。

葳蕤史
呢節要加長。
王景弘

王景弘，台灣時代力量政治人物，2022年曾經代表時代力量參與新北市第四選舉區議員選舉，但未能當選。
王昭

王昭（韓文：왕소；925年—975年7月4號），字日華（일화），史稱高麗光宗（고려광종），係高麗國第4任國王，949年－975年在位。
佢由中原嘅後周將科舉制引入去高麗。
王昭君

王昭君（粵拼：wong4 ciu1 gwan1；前50年—？），原名王嬙，係中國古代四大美人其中一位，後世封佢做「落雁」。佢係西漢漢元帝劉奭嘅宮女，嫁咗去匈奴呼韓邪單于，史稱「昭君出塞」。

影響
《嬉笑集 · 昭君彈琵琶出塞》頭嗰行—
抱住琵琶就出關，擘開雙眼萬重山。
盤尾絲蟲病

盤尾絲蟲病，又寫做蟠尾絲蟲病，俗名河盲症，係由盤尾絲蟲引發嘅病，主要影響病人隻眼，嚴重會盲眼。
盤福立交

盤福立交（粵拼：pun4 fuk1 laap6 gaau1）係廣州一座立交，連通東風西路、盤福路同海珠北路，附近有越秀區東風西路小學（東風西校區、盤福校區）、廣州醫科大學同廣州市第一人民醫院，立交上面有迴旋處。

交通規例
如果從東風路由東往西上立交，就淨係俾小車行，而且衹可以掉頭。盤福路由北向南上立交上層唔準直接右轉落東風路，需要行下層（電車例外）。
喺20世紀90年代初嗰時東風路話快速化之後，由於東風路中間有鐵欄，所以東風路由東向西行嘅車無辦法直接左轉入解放路，所以一般都要兜入盤福路再上盤福立交。由解放路北向南行嘅車要左轉入東風路同樣要先經盤福路。重有，由人民路嘅南邊嗰度嚟啲車諗住過去流花湖公園或友誼劇院、廣州火車站、東方賓館嗰邊都係要先轉右入東風路，上去盤福立交嗰度掉頭。由解放路南往北行嘅車如果想左轉入東風路，都要兜六榕路、百靈路、海珠北路入盤福立交。所以實際上盤福立交雖然唔直接通解放路，但係好多經過解放路東風路口嘅車都要上盤福立交。

歷史
盤福立交係廣州市比較早期嘅立交之一，截至2015年至少有廿幾年歷史。
盤州

盤州係中國貴州六盤水下轄嘅一個縣級市，有4057平方公里咁大。
盤庚

盤庚，又叫般庚，真名係子旬，係商嘅第十九任君主。盤庚係祖丁個仔、商湯嘅九世孫、前任商王陽甲個細佬。盤庚做商王嗰陣，將首都由奄搬去殷，之後歷代商王冇再搬首都，所以商又叫做殷。
盤庚遷殷

盤庚遷殷，講商王盤庚遷都，由奄遷到北蒙，改名為殷，以此為都，唔使搬來搬去，結束九世之亂，商又興盛。殷又成為商別名，殷商並稱。而殷邑，卜辭常稱大邑商、商邑。
盤庚遷殷，主因水災嚴重，另一原因，王族貴族亂政，經常廢適任者，立新王，遷都削弱原有勢力。遷殷並唔順利，勢力反對。
盤古王公園

係中國廣東廣州一公園兼景區，1993年起好，喺花都區獅嶺鎮西北邊嘅龍田面村入面，南靠山前旅遊大道同肇花高速；東靠京廣鐵路同廣清城軌；西靠前進村林場；北邊隔籬就係清遠清城區銀盞鎮一帶。佢亦係古「南海中盤古國」遺址之一，相傳係盤古王开天辟地之地。
公園入面嘅盤古王門樓同盤古王廟、山頂嘅煙霞亭，亦係成間公園入面嘅招牌景區之一。喺每年農曆八月十二同埋九月初九期間超多人流。

門樓
正門招牌。有4條柱，入面兩條粗，出面兩條幼，代表嘅係惡龍惡獅收復，變成造福於民嘅龍獅。有5個天面，代表嘅係「金木水火土」呢五行。正面寫住「盤古王公園」五隻大字係由嶺南畫派大師——關山月寫出嚟。背面寫住「功德配天」四隻大字係由詩人——劉逸生所作，字係由花都區書法學會會長——湯耀負責寫出嚟。

盤古王廟
廟正門東邊條路上去400m即到。大清嘉慶十四年（1809年）起好，期間出現好多次燒冧，直到光緒廿四年（1898年）先至由民間出錢重起，兼喺三年後（1901年）起好；重喺1985年重新修輯咗次。個廟成日好多人嚟拜祭或訪問，好多時香火旺盛。

煙霞亭
山頂景區之一，從山腳到山頂需要行1.5～1.8km路程先至到。亦係花縣（而家係花都區）八景之首，有「盤古煙霞」嘅稱呼。座亭喺2006年（丙戌年）10月30號由廣州華尼有限公司負責出錢起好。入面有兩層樓同一條迴旋式樓梯。

飛同開放時間、注意事項
飛
入場一次CNY￥8
年紀≤6——免費
身高≤140cm——免費
年紀＞60（要有老人證）——免費
現役軍人（要有軍官證）、榮譽軍人（要有軍官證）——免費
殘疾人（要有殘疾證）——免費
團體（人數＞20）——八折優惠，起步價CNY￥128。
6＜年紀＜18——五折優惠
全日制大學（本科以下）——五折優惠
春節、國際勞動節、中華人民共和國國慶公眾假期——五折優惠
開放時間
每日08:00～17:00
盤古王誕：06:00～21:00
重陽節：24個鐘開放
發生橫風橫雨、行雷閃電、強颱風等惡劣天氣時，公園暫停開放。
注意事項
公園嘅林區入面唔畀用火或點著蠟燭上山或燒炮仗。
唔畀帶易燃易爆等有毒危險品入園。
大型狗隻唔畀入場
公園入面唔畀亂寫亂畫亂黐嘢，燒完啲蠟燭必須要掟入指定地方。
唔好爬上山上啲岩石或企（坐）喺懸崖邊
公園唔畀搞鹹濕、賭錢、吸毒等任何違法犯罪行爲。
未經批准，唔畀喺公園入面擺地攤或搞集會。
公園門樓入面場地淨畀臨時停車用，唔畀學揸車或練車。
盤如農產品市場站

盤如農產品市場站係釜山地鐵4號線沿線嘅一個地底車站，喺韓國釜山廣域市海雲臺區石坮洞（韓文：석대동）。

車站結構
站體係2面2線側式月台嘅半地底化車站，等車月台有月台幕門，並有2個出口。

史
2011年3月30號：落成啟用。
盤果草屬

盤果草屬（學名：Paracaryum）係紫草目紫草科嘅一個屬。
盤福路

盤福路（粵拼：pun4 fuk1 lou6）係中國廣東省廣州市入面嘅一條馬路，附近冇幾遠就係象崗山。西南邊喺海珠北路同百靈路附近嘅市一醫院嗰邊開始，一直向東北去到解放北路嗰邊。

概要
全長766米，闊32米，雙向4車道。

史
關於條路嘅來歷，依家有兩種講法：
美籍唐人出錢開路
舊時成條盤福路都係廣州西北城牆。到咗1918年，廣州市政府開始拆城牆嚟整馬路，喺嗰陣時拆城牆嚟整馬路，就係整到去依家嘅人民北路嗰邊，但佢哋因為唔夠錢，就冇再搞落去。後嚟美籍華人伍籍磐同埋夫人江福貞嚟投資，開咗一條馬路，結果就攞咗呢兩個人嘅名嘅其中一個字嚟做路名，所以咪就嗌咗「盤福路」囉。
盤福里
就話清初呢度有條巷仔嗌「盤福里」，路名承襲巷名。禪宗六祖惠能曾經嚟廣州弘法，種咗樖菩提樹，重起咗戒壇添。結果呢帶畀人話係佛門福地，所以呢度得名「盤福里」。喺1918年廣州市政府就開始拆城牆嚟整馬路嗰陣，由於呢條馬路喺盤福里嘅北邊，所以嗌做「盤福北路」。但係到咗20世紀50年代初，呢條馬路嘅「北」字被人斬咗，就變咗「盤福路」呢隻名喇。

馬路嘅縮短
之前嘅盤福路係同虎長路、長庚路（呢兩條路即係依家嘅人民北路）接埋一齊嘅，不過依家已經被廣州市第一人民醫院截斷咗。

特色
喺中華人民共和國成立之前，呢条馬路係條棺材街嚟嘅。嗰陣時係廣州嘅鄉下地方，而「方便醫院」（依家嘅廣州市第一人民醫院）、部隊醫院同埋「月光公司」（廣州市最早嘅殯儀館）都係喺呢度。所以長生檔同賣衣紙香燭嘅舖頭生意都幾好，不過依家盤福路做咗條食街，有幾多嘅小食舖、酒吧。
知識產權執法工作展覽館

知識產權執法工作展覽館係香港海關管嘅博物館，喺九龍灣宏天廣場入面，2007年10月30號開張。
知識庫

知識庫（英文：knowledge base，KB）係指用嚟教電腦儲住複雜資訊嘅技術，例子有語義網絡。
知識產權署

知識產權署（英文：Intellectual Property Department，縮寫IPD）係香港特別行政區政府財經事務及庫務局轄下嘅部門，負責香港嘅知識產權事務。

簡介
知識產權署喺1990年7月2號成立，接替註冊總署處理專利註冊、貨品嘅商標註冊同其他相關工作。知識產權署署長取代註冊總署署長擔任商標註冊處處長同專利註冊處處長嘅職務。同時，知識產權署亦從律政署接收處理有關版權事務嘅職能。喺1998年，知識產權署更擔任政府嘅知識產權民事法律顧問。
知識產權署轄下嘅商標註冊處、專利註冊處、外觀設計註冊處同版權特許機構註冊處，分別負責商標、專利、外觀設計同版權特許機構註冊嘅事務。商標註冊處喺1874年成立，係世界上歷史最悠久嘅商標註冊處之一。

職能
根據香港保護知識產權嘅政策同法例，向商務及經濟發展局局長提供意見；
根據知識產權事務向政府各局同部門提供民事法律意見；
註冊商標、專利、外觀設計同版權特許機構；
有關保護知識產權嘅推廣同教育。
知識產權

知識產權（粵拼：zi1 sik1 caan2 kyun4；英文：intellectual property right）係一個人對佢所擁有嘅知識資本所享有嘅專有權利，一般只係響有限時間之內有效。各種智力創造譬如發明、文學同藝術作品，同埋響商業中使用嘅標誌、名、圖同外觀設計，都可被認為係某一個人或者組織所擁有嘅知識產權。常見嘅知識產權包括著作權（版權）、專利權同商標等等。
而GNU嘅Richard Stallman就提出 ，智慧財產（intellectual property）呢個概念本身就有好多問題；佢引Stanford 法學院嘅Mark Lemley 教授，認為呢個概念由1967年WIPO出現而開始，至近年流行，實係將版權、商標同埋專利三種有完全唔同目標、內容同沿革嘅法律擺埋一堆，會令人唔自覺咁過份推廣（overgeneralise）。
特維爾州

特維爾州係俄羅斯西部嘅一個州，屬中央聯邦管區，首府特維爾。
特羅姆斯

特羅姆斯（挪威文：Troms）係挪威嘅郡，首府特羅姆瑟。
特羅姆瑟

特羅姆瑟（挪威文：Tromsø）係挪威北部最大城，全國第七大城，人口有7.2萬。
特萊甸尼

特萊甸尼（粵拼：dak6 loi4 din1 nei4，英文：Troy Deeney，1988年6月29號—）係一個男足球員，佢嚟自英國伯明翰，踢前鋒，喺2006年正式出道。

葳蕤史
呢節要加長。
特異性免疫

特異性免疫（英文：adaptive immunity）係一種可以識別而且針對某啲病原體嘅免疫反應。同特異性免疫相對嘅係非特異性免疫。脊椎動物嘅特異性免疫系統大致上可以分做液性免疫同埋胞性免疫。
特約經營

特約經營係一種生意模式，特約業權者有產品秘方、版權、商業專營權等，佢出租畀特約經營加盟者做生意。而後者按合約支付入會費、加盟費、年費、顧問費、指定買貨、交出生意額財政報表、同特約經營業權者對分盈利。
特萊維薩

特萊維薩（西班牙文：Grupo Televisa, S.A.B. de C.V.）係墨西哥一間大眾傳媒公司，亦係拉丁美洲同西班牙文世界入面最大嘅大眾媒體公司。
特米斯托克力

特米斯托克力（Θεμιστοκλῆς，前524年—前459年）係古希臘嘅政治人、軍事家。係個雅典人，曾經做過執政官。
王鍾

王鍾（Wong Chung，1947年4月2號—2021年4月18號），原名姜佩君，係香港演員同導演，上海人。

生平
王鍾喺少年時期做過雜技團表演。1969年加入邵氏電影公司，初期係武師，後尾轉職演員。1973年嘅《警察》係佢嘅代表作，佢嘅警察形象自此深入人心。
王鍾喺1970年代到1980年代初，麗的電視（亞洲電視）主演過以警匪為題材嘅《大丈夫》同埋《大控訴》等劇。1981年，因被批評為「高薪無號召」，王鍾同潘志文、朱江等人，俾麗的電視解約。之後，王鍾主要以演出電影為主，1980年更自編自導自演影片《金手指》，自此成為導演。1990年代，王鍾淡出電影圈，但喺2005年由杜琪峰導演嘅電影黑社會客串演出，飾演因為拒捕而畀車撞死嘅「和聯勝」坐館「吹雞」一角。

人物
王鍾係無綫電視前藝員王青嘅阿哥，同演員秦沛同埋姜大衛係堂兄弟關係。
王錫仁

王錫仁（1929年10月—2010年2月11號），係中國作曲家。佢嘅代表作有《太陽最紅，毛主席最親》。
王錦睿

王錦睿（Regine Wang，1990年5月26號—）係香港模特兒，四川成都出世，2013年參選亞洲小姐，攞到大中華區東方美魅力大獎同時尚風采大獎。佢亦客串過香港電影《賭城風雲》、《我老婆係明星》，同埋做過東方衛視《中國好聲音》香港站嘅評委 。
王錦泉

王錦泉，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
王錦輝

王錦輝係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
王錫爵

王錫爵（1534年8月30號—1611年2月1號），字元馭，號荊石，太倉人。係大明中後期嘅大臣、嘉靖卌一年壬戌科嘅榜眼，佢喺明神宗萬曆年間做咗內閣首輔。
王鎮泉

王鎮泉（英文：Jeoffrey Wong Chun Chuen，1985年1月30號—）係香港男藝人、電視節目主持，無綫娛樂新聞主播。
王錦彪

王錦彪，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
王靖怡

王靖怡（英文：Michelle Wong，1993年9月9號—）係前無綫電視基本藝人合約女藝員。參加第26期無綫電視藝員訓練班成為藝員，之後拍電視劇。2018年5月同無綫電視結束合約。